Mor 'Pepín' Pérez Sanz, jugador del primer CF Vilanova a Tercera | Diari de Vilanova
Redacció, Vilanova i la Geltrú | 08/08/2017 a les 17:42h
Arxivat a: Esports, Futbol, Pepín, CF Vilanova, José Pérez Sanz
Dol al futbol vilanoví per la pèrdua de José Pérez Sanz, conegut amb el mot de 'Pepín', que va ser jugador del CF Vilanova en la seva primera etapa a la Tercera divisió. Nascut a Múrcia fa 77 anys, 'Pepín' va ser un jugador de banda amb vocació ofensiva que va deixar empremta als aficionats locals.
Un cop retirat del futbol, 'Pepín' va seguir vinculat amb el món de l'esport. Va fundar l'històric Peixos Santi, equip de futbol sala que participava tant a la Lliga de Vilanova com al Màsters.
La cerimònia de comiat tindrà lloc aquest dimecres 9 d'agost a les quatre de la tarda al Tanatori de Vilanova i la Geltrú. Després serà enterrat al cementiri de Vilanova.